CELEX: 22010D0107
Language: et
Date: 2010-10-01 00:00:00
Title: EMP Ühiskomitee otsus nr 107/2010, 1. oktoober 2010 , millega muudetakse Euroopa Majanduspiirkonna lepingu XIII lisa (transport)

16.12.2010   
            
            
               ET
            
            
               Euroopa Liidu Teataja
            
            
               L 332/57
            
         EMP ÜHISKOMITEE OTSUS
   nr 107/2010,
   1. oktoober 2010,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 2. juuli 2010. aasta otsusega nr 90/2010 (1).
            
         
               (2)
            
            
               Euroopa Parlamendi ja nõukogu 11. märtsi 2008. aasta määrus (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (2) inkorporeeriti lepingusse riigispetsiifiliste kohandustega EMP Ühiskomitee 29. mai 2009. aasta otsusega nr 69/2009 (3).
            
         
               (3)
            
            
               Lepingusse tuleb inkorporeerida komisjoni 18. detsembri 2009. aasta määrus (EL) nr 1254/2009, milles sätestatakse kriteeriumid, mille kohaselt on liikmesriikidel võimalik teha erandeid tsiviillennundusjulgestuse ühistest põhistandarditest ja võtta vastu alternatiivsed julgestusmeetmed (4),
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 66hc (komisjoni määrus (EL) nr 72/2010) järele lisatakse järgmine punkt:
   
               „66hd.
            
            
               
                  32009 R 1254: komisjoni määrus (EL) nr 1254/2009, 18. detsember 2009, milles sätestatakse kriteeriumid, mille kohaselt on liikmesriikidel võimalik teha erandeid tsiviillennundusjulgestuse ühistest põhistandarditest ja võtta vastu alternatiivsed julgestusmeetmed (ELT L 338, 19.12.2009, lk 17).
               Käesoleva lepingu kohaldamisel kohandatakse nimetatud määruse sätteid järgmiselt:
               Määrust kohaldatakse alates kuupäevast, millal jõustub viimane EMP Ühiskomitee otsus, millega inkorporeeritakse lepingusse määruse (EÜ) nr 300/2008 kohaldamiseks vajalikud meetmed.”
            
         Artikkel 2
   Määruse (EL) nr 1254/2009 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 2. oktoobril 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. oktoober 2010
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
      
   
   
      (1)  ELT L 277, 21.10.2010, lk 43.
   
      (2)  ELT L 97, 9.4.2008, lk 72.
   
      (3)  ELT L 232, 3.9.2009, lk 25.
   
      (4)  ELT L 338, 19.12.2009, lk 17.
   
      (5)  Põhiseadusest tulenevaid nõudeid ei ole nimetatud.